《驼村大巡邀饮》
明代·孙承恩

天上来文旆，湖南傍法星。层楼敞高宴，短晷落虚庭。

深酌欢能尽，悲歌醉喜听。还言情未惬，更约坐山亭。

作者简介：（1485—1565）松江华亭人，字贞父(甫)，号毅斋。孙衍子。正德六年进士。授编修，历官礼部尚书，兼掌詹事府。嘉靖三十二年斋宫设醮，以不肯遵旨穿道士服，罢职归。文章深厚尔雅。工书善画，尤擅人物。有《历代圣贤像赞》、《让溪堂草稿》、《鉴古韵语》。